**UPUTA ZA UPIS U OČEVIDNIK NUSPROIZVODA**

*NUSPROIZVOD - Tvar ili predmet, koji nastaje kao rezultat proizvodnog procesa, gradnje građevine ili tehnološkog procesa, čija primarna svrha nije proizvodnja te tvari ili predmeta, smatrat će se nusproizvodom, a ne otpadom, ako je upisan u Očevidnik nusproizvoda.*

Obveze pravne i fizičke osobe – obrta te uvjeti za upis u Očevidnik nusproizvoda propisani su člankom 15. Zakona.

Sukladno članku 15. stavku 2. Zakona o gospodarenju otpadom („Narodne novine“, broj 84/21; u daljnjem tekstu: Zakon) nadležno upravno tijelo jedinice područne (regionalne) samouprave odnosno Grada Zagreba rješava o zahtjevu za upis u Očevidnik nusproizvoda ako su ispunjeni slijedeći uvjeti:

Slijedom navedenog, za upis u Očevidnik nusproizvoda potrebno je priložiti sljedeću dokumentaciju:

* da je osigurana daljnja uporaba tvari ili predmeta
* da se tvar ili predmet može upotrijebiti izravno bez dodatne obrade, osim uobičajenim industrijskim postupcima
* da tvar ili predmet nastaje kao sastavni dio proizvodnog postupka i
* da je daljnja uporaba tvari ili predmeta dopuštena, odnosno da tvar ili predmet ispunjava sve relevantne zahtjeve u pogledu proizvoda, zaštite okoliša i zdravlja ljudi za tu konkretnu uporabu i neće dovesti do značajnih štetnih učinaka na okoliš ili zdravlje ljudi.

**NAČIN PODNOŠENJA ZAHTJEVA**

Zahtjev za upis u Očevidnik nusproizvoda podnosi se elektroničkim putem na mrežnoj poveznici <https://ogo.mzoe.hr/Home/Login>

Nakon što se u aplikaciji kreira zahtjev potrebno je iz aplikacije preuzeti zahtjev za ispis u PDF-u, ispisati ga, ovjeriti pečatom i potpisom i poslati te zajedno sa potrebnom dokumentacijom i upravnom pristojbom tarife broj 1. i 2. Uredbe o Tarifi upravnih pristojbi ( „ Narodne novine“, broj 156/22) u ukupnom iznosu od 9,26 eura državnih biljega poslati poštom na adresu: Ličko-senjska županija, Upravni odjel za prostorno uređenje, graditeljstvo i zaštitu okoliša, Dr. Frnje Tuđmana 4, 53 000 Gospić.

Upravna pristojba može se platiti državnim biljezima ili uplatnicom sa sljedećim podacima:

**Model**: HR 68

**OIB**: 40774389207

**IBAN**: HR8523900011800009008

**Poziv na broj odobrenja:** 7307-OIB Uplatitelja

**Opis plaćanja:** upravna pristojba za upis u Očevidnik nusproizvoda

Uz zahtjev je potrebno priložiti (u aplikaciji i dostaviti fizički uz zahtjev):

* **dokaz da je osigurana daljnja uporaba te tvari ili predmeta** (preslika ugovora ili drugog dokumenta kojim se uređuje poslovni odnos između posjednika tvari ili predmeta za koje se traži upis u Očevidnik nusproizvoda i budućeg korisnika nusproizvoda iz kojeg je razvidno da je osigurana daljnja uporaba te tvari ili predmeta i njegova buduća namjena),
* **dokazi da se tvar ili predmet može upotrijebiti izravno bez dodatne obrade, osim uobičajenim industrijskim postupcima** (opis i tehnološku shemu procesa prerade nusproizvoda, što isključuje postupke gospodarenja otpadom, odnosno postupke obrade otpadne vode i popisanu specifikaciju budućeg korisnika nusproizvoda),
* **dokazi da tvar ili predmet nastaje kao sastavni dio proizvodnog postupka** (opis i tehnološka shema proizvodnog procesa iz kojeg je razvidno što je ulazna sirovina, na koji način se prerađuje, što je proizvod, a što je proizvodni ostatak te da li tvar ili predmet za koji se traži upis u očevidnik nastaje kao sastavni dio proizvodnog procesa proizvođača nusproizvoda i dokument koji potvrđuje fizikalno-kemijska svojstva proizvodnog ostatka),
* **- dokazi da je daljnja uporaba tvari ili predmeta dopuštena, odnosno da tvar ili predmet ispunjava sve relevantne zahtjeve u pogledu proizvoda, zaštite okoliša i zdravlja ljudi za tu konkretnu uporabu i neće dovesti do značajnih štetnih učinaka na okoliš ili zdravlje ljudi (**Navesti propise i/ili norme koje se odnose na predmetni nusproizvod, te prema potrebi: fizikalno-kemijske analize izrađene od akreditiranog laboratorija, izvješće o ispitivanju, ateste kvalitete, sigurnosno-tehnički list za proizvodni ostatak uveden u registar kemikalija, dokaz da tvar ili predmet za koji se traži upis u očevidnik nusproizvoda odgovara specifikaciji budućeg korisnika nusproizvoda i sl.).

**UPUTA O NAČINU PROVEDBE ODRŽAVANJA AŽURNIH PODATAKA I IZMJENI PODATAKA U OČEVIDNIKU**

U svrhu održavanja ažurnih podataka u Očevidniku nusproizvoda sukladno članku 15. stavak 11. Zakona, osoba koja je upisala nusproizvod u Očevidnik nusproizvoda dužna je jednom godišnje potvrditi sukladnost tvari ili predmeta uvjetima na temelju kojih je ostvareno pravo upisa nusproizvoda u Očevidnik nusproizvoda.

Izmjenu podataka i potvrđivanje sukladnosti nusproizvoda uvjetima na temelju kojeg je ostvareno pravo upisa nusproizvoda u očevidnik korisnici će samostalno obavljati u aplikaciji.

Upute i informacije o navedenom dostupne su u uputama „Autentifikacija korisnika“.